**RAKVERE KUNGLA LASTEAED**

**TERK TÖÖRÜHMA KOOSOLEKU PROTOKOLL**

Rakvere 25.09.2023 nr 2

Algus kell 13.30, lõpp kell 15.25

Juhatas: Marika Kundla

Protokollis: Helgi Lõhmusmägi

Osalesid: Marika Kundla, Terje Makarova, Liidia Bobkova, Svetlana Prohorova, Mirje Vilt, Elina Koppel, Ave Joselin-Aaver, Alla Puhilas, Maili Metsalu, Airi Tõnn, Thea Liiva, Helgi Lõhmusmägi

Puudusid: Riina Remmelgas, Kätlin Kruve, Gea Reitel, Marika Kallas.

PÄEVAKORD:

1. Ülevaade keskkonnaülevaatusest
2. TERK tegevuskava arutelu
3. Lähiaja sündmuste arutelu (õiglase kaubanduse nädal, vaimse tervise päev, kätepesupäev),
4. Jooksvad küsimused

Vastavalt päevakorrapunkti numbrile:

1. Ülevaade keskkonnaülevaatusest

Marika Kundla esitas ülevaate laste, lastevanemate ja personali keskkonnaülevaatuse küsitlustest ja võrdles tulemusi eelmise aastaga: lastest osales 32% (2022/23 õa 37%), lastevanematest osales 68% (2022/23 õa 48%), töötajatest osales 42% (2022/23 õa 55%).

Märgatavalt on vähenenud nende laste arv, kes teadsid niitmata ala olemasolust: 40% (2022/23 õa 68%).

Airi Tõnn: Niitmata ala on väiksemaks muutunud. Teha lokulaud ehk Haldjavärav, kuhu koputades saaks küsida, kas võib minna.

Marika Kundla: Lisada tuulekellad.

Liidia Bobkova: Roniroosid postide juurde, et saaks pildistada. Pakkuda pildistamise võimalust pruutpaaridele.

**Otsustati:**

* 1. Moodustada väike töörühm, kes tegeleks niitmata alale viiva väravaga edasi: Liidia Bobkova, Svetlana Prohorova, Thea Liiva, Airi Tõnn, Maili Metsalu.

Vastavalt päevakorrapunkti numbrile:

1. TERK tegevuskava arutelu

Marika Kundla esitas kokkuvõtte SWOT analüüsi tulemustest (lasteaia tugevused, nõrkused ja kasutamata võimalused) ja tegi ülevaate TERK tegevuskavast.

Lasteaias on hästi (tugevused):  
- Avar õueala (oma õunaaed, kasvuhoone, peenrakastid)  
- Oleme muutustele avatud  
- Vabade valikute päevad , õuepäevad, õues magamine  
- Jalgrattarada  
- Hea tugivõrgustik  
- Ringide töö lasteaias

Muutmist vajaks (nõrkused):  
- Töökorraldus (suurem tähelepanuõpetajate vaimsele tervisele, paindlikkus, asendamine, üleplaneerimine jne)  
- Vajadus õues piiratud ala järgi (sõimekad, erirühm)  
- Õues jäätmete sorteerimine (sorteerimisjaamad)  
- Mänguväljakud on amortiseerunud  
- Tekib palju toidujäätmeid

Kasutamata võimalused:  
- Mängude ja vahendite jagamine rühmade vahel  
- Lastevanemate kaasamine ja nende teadlikkuse suurendamine  
- Projektide kirjutamine

Mida saaks sellest TERK tegevuskavva lisada?

Terje Makarova: JeldWeniga käivad läbirääkimised eraldatud ala tegemiseks. Teevad annetusena piraadilaeva ümber ja Mesimummu rühma platsile.

Marika Kundla: Linna on paigutatud uusi sorteerimisjaamu, uurida, kust linn tellis.  
Svetlana Prohorova: Meile on vaja biojäätmete, segapakendi ja olmejäätmete jaoks. Üks statsionaarne värava juurde, kahe maja vahele biojäätmed ja olme.

Alla Puhilas: Mänguasju oleks lihtsam vahetada kahe rühma vahel.  
Terje Makarova: Vajaja annab teada, mida vajab. Raamatukokku riiul, registreerida laenutused vihikusse.  
Marika Kundla: Inimesed vaataksid üle, mis mänguasjad on rühmades üle, mida lapsed ei kasuta. Uued lasteaeda ostetavad mängud ühiskasutusse.

Marika Kundla: Rohenurka tuleks teemade kohta lisada uusi pilte üritustest ja teavitusplakatid vajavad uuendamist.

**Otsustati:**

2.1 Svetlana Prohorova uurib, milliseid sorteerimisjaamu on võimalik saada.

2.2 Lasteaeda edaspidi ostetavad mängud jäävad ühiskasutusse raamatukogu riiulisse.

2.3 Roherännak toimub 1 kord kvartalis.

2.4 Alla Puhilas uuendab teavitusplakatid oktoobris, Riina Remmelgas ja Alla Puhilas tegelevad Rohenurga värskendamisega.

2.5 Puuetega inimeste päeva tähistamiseks võtab Liidia Bobkova ühendust Puuetega Inimeste Kojaga, et külaskäigu suhtes kokku leppida.

2.6 Tegevuskavva lisada vee joomise olulisus.

Vastavalt päevakorrapunkti numbrile:

1. Lähiaja sündmuste arutelu: Sügise tervitus, õiglase kaubanduse nädal.

Terje Makarova: Sügise tervituse tegevusnurgas TOIT teha järelejäänud hommikupudrust pannkooke.  
Marika Kundla: Kõrvale plakat: kasutatud X liitrit putru, mis muidu oleks ära visatud.  
Helgi Lõhmusmägi: Sinna kõrvale võiks tuua VEE keskuse, pakkuda joogiks maitsevett.  
Svetlana Prohorova: Teha üleskutse: Tule üritusele oma kruusiga!

Terje Makarova: Vaimse tervise päeva tähistamiseks tahan töötajatega, kes soovivad, läbi viia Vaikuse rännaku, mille jooksul ei tohi rääkida, sellele järgneb meditatsioon saalis. Lastele: rühmad, kus mingeid rahunemisvõtteid praktiseeritakse, võiksid neid teistele tutvustada.

**Otsustati:**

3.1 Koguda kahel Sügise Tervitusele eelnenud hommikul (esmaspäev, teisipäev) alles jäänud puder kokku, küpsetada sellest pannkooke, kõrvale mett ja õunamoosi. Joogiks maitsevesi.

3.2 Õiglase kaubanduse nädala 23- 27.10. tähistamiseks teeb iga rühm midagi omal valikul ja postitab tehtu kohta materjali.

3.3 Terje Makarova viib Vaimse tervise päeva tähistamiseks 10. ja 11. okt. läbi „Vaikuse rännaku“, millele järgneb meditatsioon saalis. Lastele rahunemisvõimaluste tutvustamine rühmades.

Vastavalt päevakorrapunkti numbrile:

1. Jooksvad küsimused

**Otsustati:**

4.1 Järgmine TERK koosolek toimub 30. okt kell 13.30

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

allkiri allkiri

Marika Kundla Helgi Lõhmusmägi

Juhataja Protokollija